મળતી માહિતી પ્રમાણે જયદીપ ગઈ કાલે વહેલી સવારે સ્કૂટર લઈ પોતાના રેસ્ટોરાં પર ગયો હતો અને ત્યાંથી ગોપાલ નેપાળી નામના તેના નોકરને સ્કૂટર પર બેસાડી ઘરે લાવ્યો હતો. ઘરે પહોંચ્યા બાદ જયદીપે ગોપાલને બહારથી તાળું મારી દેવા કહ્યું હતું. ગોપાલે તાળું મારી બારીથી ચાવી જયદીપને અાપી દીધી હતી. રાજકોટમાં રહતા જયદીપના બનેવીએ ચેતને ફોન પર જયદીપનો સંપર્ક કરવા સતત પ્રયાસ કરવા છતાં ફોન રિસિવ ન થતાં તેને ઘર અાવી તપાસ કરતાં રૂમમાંથી ત્રણેય લાશો મળી અાવી હતી. પોલીસે અા અંગે હત્યા અને અાત્મહત્યાના ગુના દાખલ કરી અાગળની સઘન તપાસ શરૂ કરી છે.